***Befehlshaber der Unterseeboote*** atau **BdU** (BM: "Panglima Angkatan Kapal Selam") adalah pemerintah tertinggi armada kapal selam (*Ubootwaffe*) Tentera Laut Jerman semasa Perang Dunia I dan Perang Dunia II. Istilah ini juga merujuk kepada Markas Pemerintahan angkatan U-bot.

Jawatan ini telah diwujudkan pada Jun 1917, menggantikan peranan "Ketua U-bot" (*Führer der Unterseeboote,* atau FdU) bagi Flotila Laut Lepas. Penyandang pertama ialah *Kapitan zur See/Kommodore* Andreas Michelsen [de], yang sebelum ini adalah ketua angkatan kapal pembinasa Armada Laut Lepas. Jawatan ini telah dimansuhkan apabila perang berakhir.

Jawatan ini dihidupkan kembali pada 17 Oktober 1939, apabila Karl Dönitz dinaikkan pangkat ke Laksamana Muda (*Konteradmiral*). Gelaran beliau sebelumnya adalah FdU, jawatan yang dipegangnya sejak Januari 1936.

Pada 31 Januari 1943 Dönitz dinaikkan pangkat ke Grossadmiral (*Großadmiral*) dan menjadi pemerintah tertinggi (*Oberbefehlshaber der Kriegsmarine*) keseluruhan Tentera Laut, menggantikan Erich Raeder. Dönitz mengekalkan jawatan tersebut, tetapi digantikan sebagai ketua operasi di BdU oleh ketua stafnya Eberhard Godt.

Pengganti Godt adalah Laksamana Hans-Georg von Friedeburg, yang memegang jawatan itu sehingga ke pengakhiran perang dan menjadi Panglima Tentera Laut Jerman apabila Doenitz dilantik sebagai ketua negara Jerman Nazi selepas Hitler membunuh diri.

Tentera Laut Imperial Jerman (*Kaiserliche Marine*)
---------------------------------------------------

* Andreas Michelsen (Jun 1917 hingga November 1918)

*Kriegsmarine*
--------------

### Panglima

|  |  |  |
| --- | --- | --- |
| *Konteradmiral*Karl Dönitz | 17 Oktober 1939 | 31 Januari 1943 |
| *Konteradmiral*Eberhard Godt | 31 Januari 1943 | 8 Mei 1945 |

### Subordinat

Ketua Jabatan (*Abteilungschef*)

|  |  |  |
| --- | --- | --- |
| *Kapitän zur See*Hans-Georg von Friedeburg | 17 Oktober 1939 | 11 September 1941 |

Laksamana ke-2 U-bot (*2. Admiral der Unterseeboote*)

|  |  |  |
| --- | --- | --- |
| *Konteradmiral*Hans-Georg von Friedeburg | 12 September 1941 | 30 April 1943 |

Laksamana Memerintah U-bot (*Kommandierender Admiral der Unterseeboote*)

|  |  |  |
| --- | --- | --- |
| *Admiral*Hans-Georg von Friedeburg | 1 Februari 1943 | 30 April 1945 |
| *Kapitän zur See*Kurt Dobratz | 1 Mei 1945 | 8 Mei 1945 |

Dobratz telah ditukarkan dari tentera laut ke Luftwaffe pada tahun 1935. Beliau menyertai semula Kriegsmarine pada tahun 1943 dan diberi memerintah *U-1232* untuk memimpin pelayarannya sebelum menjadi ketua staf di BdU.

Ketua Staf Laksamana Memerintah U-bot (*Stabschef des Kommandierenden  
Admirals der Unterseeboote*)

|  |  |  |
| --- | --- | --- |
| *Fregattenkapitän*Heinz-Ehler Beucke | Mac 1943 | Mei 1943 |
| *Konteradmiral*Ernst Kratzenberg | Jun 1943 | April 1945 |
| *Kapitän zur See*Kurt Dobratz | April 1945 | April 1945 |
| *Fregattenkapitän*Ewald Engler | 1 Mei 1945 | 8 Mei 1945 |

Beucke dikeluarkan dari memerintah U-bot (pelayaran tunggal bersama *U-173*) pada tahun 1942 kerana adiknya telah terbunuh.

Nota
----


1. ↑  Hague pviii
2. ↑  Tarrant p56
3. ↑  "Karl Dönitz". *uboat.net*. Dicapai pada 31 August 2009.
4. ↑  "Eberhard Godt". uboat.net. Dicapai pada 31 August 2009.
5. ↑  "Kurt Dobratz", *uboat.net*

Rujukan
-------

* Arnold Hague : The Allied Convoy System 1939–1945 (2000). ISBN 1-55125-033-0 (Canada); ISBN 1-86176-147-3 (UK).
* VE Tarrant (1989) *The U-Boat Offensive 1914-1945* Arms & Armour ISBN 0-85368-928-8

Templat:Uboat